**1) Valg af ordstyrer /** *Fælles*

**2) Valg af referent /***John Steen*

**3) Hvem er vi nu /** *Kort* *Præsentationsrunde*

**4) Evaluering og referat fra afdelingsmøde /** *Referatet udsendes efter kort kommentarrunde i afdelingsbestyrelsen.*

**5) Afdelingsbestyrelsens respons på Tredjepartsvurdering /**

*Afdelingsbestyrelsen har gjort opmærksom på, at kommissoriet for Tredjepartsvurdering blev ændret undervejs i processen efter kommunikation mellem enhedschef Morten Lund og byggedirektør Rasmus Jessing, KAB, uden afdelingsbestyrelsen blev inddraget eller orienteret om dette. Ændringen i kommissoriet har betydning for den foreliggende Tredjepartsvurdering. Vi blev først bekendt med ændringen i en senere aktindsigt.*

*Der er væsentlige bygningstekniske forhold, som Tredjepartsvurderingen ikke forholder sig til:*

* *Der savnes en egentlig inspektion af faktisk bevægelse og afskalning i og ved dilatationsfuger i trapperummene, som dokumentation, for at husene har været udsat for stor vindlast / ekstrem belastning. Tredjepart er ikke blevet spurgt om det.*
* *Der savnes i forbindelse med de samlede overvejelser om bygningernes statik desværre stadig en tilpas dokumenteret teknisk forklaring på, hvorfor bygningskonstruktionerne har været i stand til at modstå storme m.v. i så mange år. Tredjepart er ikke blevet spurgt om det.*

*Afdelingsbestyrelsen har gjort borgmester Line Barfod, politikerne i TMU og TMF-forvaltningen opmærksom på det imponerende i at den beboerdemokratisk besluttede undersøgelse med målinger direkte på bygningerne til 750.000 kr. fra april 2023 har kunnet samle så stærk en alliance mellem KAB´s direktion og TMF´s direktion og SAB´s formand for at finde dyrere og dårligere løsninger og undgå målinger direkte på bygningerne. Målinger der måske kunne have vist, at bygningerne ikke er sammenstyrtningstruede og der ikke er grundlag for at opsige beboerne.*

*Proportionerne taler deres eget sprog, når man ser på de 189 mio.kr. SAB har brugt til rådgivere m.m. uden beboernes viden og godkendelse - og de 750.000 beboerne bevilligede af afdelingens henlæggelser for at skabe sikkerhed for bygninger og beboere og som har afstedkommet så stor og enig modstand i forvaltning og boligselskab.*

**6) Mødekalender fremover /** *AB-møde 6. juni og 13. august – videre mødekalender aftalespå mødet den 6. juni.*

**7) Orientering om** **genhusning og fremvisning af boliger** / *Afdelingsbestyrelsen opfordrer til at alle opsagte beboere får tilbud om genhusning i nr.25, 30 og 40 og tildeles bolig efter bo-anciennitet.*

**Markvandring for Fælles Have** / *Planlagt til 27. maj, hvor der også holdes Generalforsamling i BFH.*

**Vores Bellahood - projektafslutning 1. juni** / *Projektet er i samarbejde med huskunstner Pia Bovin blevet et ugentligt møde- samtale- og aktivitetssted for børn og voksne.*

**8) Evt** / *Intet under dette punkt*